היילי ויליאמס

היילי ניקול ויליאמס (באנגלית: Hayley Nichole Williams; נולדה ב-27 בדצמבר 1988 במרדיאן שבמיסיסיפי) היא זמרת ופזמונאית אמריקאית זוכת פרס גראמי. ויליאמס היא הסולנית של להקת הרוק פאראמור.

 ביוגרפיה 
בשנת 2002, בגיל 13, ויליאמס עברה מעיר הולדתה, מרידיאן שבמיסיסיפי, לפרנקלין שבטנסי. היא פגשה שם את חבריה לפאראמור בעתיד, ג'וש וזאק פארו, בבית הספר החדש שלה. בזמן שהיא עדיין למדה בבית הספר, היא ניסתה להתקבל ללהקת הפאנק המקומית "The Factory", ופגשה שם את ג'רמי דייוויס, נגן הבס בפאראמור בעתיד.

ויליאמס נוצרייה ויש לה קעקוע של צלב על הירך הימנית שלה.
בין השנים 2004–2007 יצאה ויליאמס עם ג'וש פרארו, אחד מחברי להקת פארמור לשעבר.

בשנת 2008 הודיעה ויליאמס כי היא יוצאת עם צ'אד גילברט, גיטריסט הלהקה "New Found Glory", הזוג התחתן ב-20 בפברואר 2016. ב-1 ביולי 2017 הודיעו הזוג כי הם החליטו להיפרד.

 קריירה מוזיקלית 
ויליאמס התגלתה בשנת 2003 על ידי ציידי הכישרונות דייב סטואנברינק וריצ'רד ויליאמס שהחתימו אותה על חוזה בגיל 14. באותה תקופה היא עסקה בכתיבת שירי פופ יחד עם כותבי שירים נוספים בנאשוויל. ויליאמס הוצגה לחברת ההקלטות "Atlantic Records A&R Tom Storms" דרך ג'ים זומוואלט וקנט מרקוס, עורכי הדין של ריצ'רד ויליאמס. התוכנית המקורית של חברת ההקלטות לזמרת החדשה שלהם הייתה להפוך אותה לסולנית פופ, אבל ויליאמס התנגדה לכך ואמרה שהיא רוצה להיות חלק מלהקה ולנגן מוזיקת רוק אלטרנטיבי. אטלנטיק הסכימה עם ההחלטה שלה, והקימה עבורה את להקת פאראמור עם ג'וש וזאק פארו וג'רמי דייוויס. המוזיקה של פאראמור הייתה אמורה במקור לצאת דרך אטלנטיק רקורדס, אבל מחלקת השיווק של אטלנטיק החליטו שלמען דמותה של הלהקה עדיף שהם לא יקליטו דרך חברת הקלטות ענקית. במקום אטלנטיק רקורדס הלהקה הוציאה את שיריה דרך חברת הקלטות שמותאמת יותר לרוק אלטרנטיבי, "Fueled by Ramen". אלבום הבכורה של הלהקה יצא בשנת 2005, כאשר היילי הייתה רק בת 16.

בשנת 2007, היא הופיעה בקליפ "Kiss Me" של להקת ניו פאונד גלורי.

בשנת 2007 ויליאמס הגיעה למקום השני, לאחר איימי לי סולנית להקת אוונסנס, בקטגוריית "Sexiest Female" של המגזין "Kerrang!". בשנת 2008 ויליאמס זכתה במקום הראשון וחזרה על הישגה גם בשנת 2009.

דמותה של ויליאמס מופיעה במשחק הווידאו "Guitar Hero World Tour".

ויליאמס כתבה והקליטה את השיר "Teenagers", שהיה השיר המרכזי בפסקול הסרט העלילתי הגוף של ג'ניפר. לאחר יציאתו של "Teenagers", אמרה ויליאמס שאין לה שום תוכניות לפתוח קריירה כזמרת שאינה חלק מלהקה.

בשנת 2010, ויליאמס השתתפה בשיר "Airplanes" ובשיר ההמשך "(Airplanes (Part II" מתוך אלבום הבכורה של הראפר B.o.B, B.o.B Presents: The Adventures of Bobby Ray. כאשר "Airplanes" יצא כסינגל, הוא הגיע למקומות הראשונים ברשימות ההשמעה בעשר מתוך תשע עשרה מדינות, כולל המקום הראשון בבריטניה ובניו זילנד.

שמאל|ממוזער|250px|פאראמור בהופעה בריו דה ז'ניירו, בשנת 2011.

 פאראמור 

פאראמור הוקמה בעיר פרנקלין, טנסי, בשנת 2004. חברי הלהקה בעת ההקמה היו ויליאמס (שירה / קלידים), ג'וש פארו (גיטרה / קולות שניים), ג'רמי דייוויס (גיטרה בס) וזאק פארו (תופים). חברי הלהקה העתידית התנגדו לשיתופה של ויליאמס כזמרת בלהקה הגברית, אולם מכיוון שהיו חברים טובים החלה ויליאמס לכתוב עבורם ובסופו של דבר הפכה לזמרת הלהקה. הלהקה הוציאה שלושה אלבומי אולפן, All We Know Is Falling, Riot! ו-Brand New Eyes, ובנוסף שני אלבומי הופעות ושלושה מיני אלבומים. ביוני 2009, הצטרף טיילור יורק, נגן גיטרת קצב, כחבר רשמי בלהקה, למרות שהוא ניגן בהרכב כבר בסיבובי ההופעות משנת 2007. יחד עם להקתה פאראמור, לקחה חלק פעיל בחרם על ישראל בספטמבר, 2025, וחסמה את הגישה לשירי ולאלבומי הלהקה בפלטפורמות סטרימינג שונות.

 דיסקוגרפיה 
 אלבומי אולפן
 2020: Petals for Armor
 2021: Flowers for Vases / Descansos
 2025: Ego Death at a Bachelorette Party

 מיני-אלבומים 
 2020: Petals for Armor I
 2020: Petals for Armor II
 2020: Petals For Armor: Self-Serenades

 התארחות בסינגלים 
 שנה שם דירוגים אלבומי זהב(דירוג המכירות) אלבום US AUS CAN EU GER IRE NL NZ SWI UK 2010 "Airplanes"
(בשיתוף עם B.o.B) 2 2 2 2 8 2 4 1 5 1 ארצות הברית: אלבום פלטינה×3
 אוסטרליה: אלבום פלטינה×3
 קנדה: אלבום פלטינה×2
 ניו זילנד: אלבום פלטינה B.o.B Presents: The Adventures of Bobby Ray 2013 "Stay the Night"
(בשיתוף עם זד) 19 11 22 — — — — 20 — — Clarity

 התארחות בשירים 
שמאל|ממוזער|250px|ויליאמס מופיעה ב"The Warfield" בשנת 2009.
 שנה שיר אלבום מבצעים2006"Keep Dreaming Upside Down"A Season in Hellאוקטובר פאל יחד עם היילי ויליאמס2007"Then Came To Kill"The Fiancéeדה צאריוט יחד עם היילי ויליאמס"The Church Channel"In Defense of the Genreסיי אניפינג יחד עם היילי ויליאמס"Plea"סיי אניפינג יחד עם היילי ויליאמס וקני וסולי2008"Fallen"Death in the Park EPדאת' אין דה פארק יחד עם היילי ויליאמס2009"Tangled Up"Not Without A Fightניו פאונד גלורי יחד עם היילי ויליאמס"The Few That Remain"This Will Be the Death of Usסת יור גולס יחד עם היילי ויליאמס 2010 "Airplanes" B.o.B Presents: The Adventures of Bobby RayB.o.B יחד עם היילי ויליאמס"(Airplanes (Part II"B.o.B יחד עם היילי ויליאמס ואמינם 2011"Rainbow Connection"Muppets: The Green Albumויזר יחד עם היילי ויליאמס 2012"Fox Dream Of The Log Flume""Ten Stories"mewithoutYou עם היילי ויליאמס

 פילמוגרפיה 
 שנה שם דמות תפקידים נוספים הערות 2007 Paramore: Born for This עצמה סרט טלוויזיה דוקומנטרי 2008 The 50th Annual Grammy Awards עצמה תוכנית טלוויזיה מיוחדת 2008 Paramore Live, the Final Riot! עצמה וידאו 2008 דמדומים - הכותבת והמבצעת של "Decode" 2009 MAD & the City עצמה סדרת טלוויזיה, פרק אחד 2008 College Road Trip - הכותבת של "Crushcrushcrush" סרט טלוויזיה 2009 MTV Video Music Awards 2009 עצמה סרט טלוויזיה 2009 Ulalume: Howling at New Moon עצמה סרט טלוויזיה 2009 Paramore's 'Brick by Boring Brick' שחקנית סרט קצר 2009 הגוף של ג'ניפר - הכותבת והמבצעת של "Teenagers" 2010 The 36th Annual People's Choice Awards עצמה סרט טלוויזיה 2010 Paramore: On the Record with Fuse עצמה (הופעת אורח) סרט טלוויזיה 2010 Radio 1's Big Weekend עצמה סדרת טלוויזיה, פרק אחד 2010 MTV Video Music Awards 2010 עצמה תוכנית טלוויזיה מיוחדת 2010 Fuse Presents Z100's Jingle Ball עצמה סרט טלוויזיה 2010 Late Night with Jimmy Fallon - הכותבת של "Brick by Boring Brick" סדרת טלוויזיה 2010 Dancing with the Stars - הכותבת של "The Only Exception" סדרת טלוויזיה, ללא קרדיט 2010 Glee - הכותבת של "The Only Exception" סדרת טלוויזיה, פרק אחד (Britney/Brittany) 2011 רובוטריקים 3: אפלת הירח - הכותבת והמבצעת של "Monster" 2012 The Tonight Show with Jay Leno - הכותבת של "Decode" סדרת טלוויזיה, ללא קרדיט 2012 Is This Thing on 2? The Weird Year עצמה סרט דוקומנטרי קצר

 פרסים ומועמדויות 
פרסשנהקטגוריהעבורתוצאהמקורפרס גראמי2010השיר הטוב ביותר שנכתב לסרט, טלוויזיה או מדיה חזותית אחרת"Decode"2011שיתוף הפעולה הפופ הטוב ביותר עם שירה"Airplanes, Part II"2015שיר הרוק הטוב ביותר"Ain't It Fun"2026ביצוע הרוק הטוב ביותר"Mirtazapine"שיר הרוק הטוב ביותר"Glum"ביצוע המוזיקה האלטרנטיבית הטובה ביותר"Parachute"אלבום המוזיקה האלטרנטיבית הטוב ביותרEgo Death at a Bachelorette Partyפרס בחירת הקהל2011שיר אהוב"Airplanes"פרס הווידאו קליפים של MTV2010קליפ השנה"Airplanes"קליפ של גברקליפ ההיפ הופ הטוב ביותרשיתוף הפעולה הטוב ביותר2014פרס MTV Clubland"Stay the Nightהעריכה הטובה ביותרפרס המוזיקה של בילבורד2011השיר הדיגיטלי המוביל"Airplanes"שיר הראפ המובילפרס המוזיקה של MTV אירופה2020האלטרנטיבי הטובה ביותרפרס בחירת הנוער2010מוזיקה נבחרת: שיתוף פעולה"Airplanes"שיר קיץ נבחרפרס ה-BET2011קליפ השנה"Airplanes"שיתוף הפעולה הטוב ביותרפרס ההיפ הופ של ה-BET2010רצועת השנה"Airplanes"פרס המוזיקה במדיה של הוליווד2025שיר מקורי – סרט אנימציה"Open the Door" מתוך "משפחת דה-ביל"פרס המוזיקה של iHeartRadio2014שיר השנה ב-EDM"Stay the Night"

 קישורים חיצוניים 

 ויליאמס באתר להקת פאראמור
 היילי ויליאמס בטוויטר
 היילי ויליאמס באתר "Tumblr"

 הערות שוליים 

קטגוריה:זמרים בעלי מנעד קולי של 4 אוקטבות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:זמרות-יוצרות אמריקאיות
קטגוריה:זמרות רוק אמריקאיות
קטגוריה:אמניות אטלנטיק רקורדס
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי פרס המוזיקה של MTV אירופה
קטגוריה:אמריקאיות שנולדו ב-1988
קטגוריה:אמריקאים שנולדו ב-1988